Document ID: 32013D0512

KOMISIJOS ĮGYVENDINIMO SPRENDIMAS
2013 m. spalio 17 d.
dėl tam tikroms valstybėms narėms skiriamos Sąjungos finansinės paramos savanoriškiems 2013-2014 m. sezono bičių šeimų nykimo priežiūros tyrimams
(pranešta dokumentu Nr. C(2013) 6742)
(Tekstas autentiškas tik danų, olandų, anglų, estų, suomių, prancūzų, vokiečių, graikų, vengrų, italų, latvių, lietuvių, lenkų, portugalų, slovakų, ispanų ir švedų kalbomis)
(2013/512/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 23 straipsnį,
kadangi:
(1)
Komisijos komunikate Europos Parlamentui ir Tarybai dėl naminių bičių sveikatos (2) apžvelgiami Komisijos jau įgyvendinti ir įgyvendinami veiksmai, susiję su bičių sveikata ES. Pagrindinis komunikate nagrinėjamas klausimas - visame pasaulyje nustatytas padidėjęs bičių mirtingumas;
(2)
2009 m. EFSA projekto „Bičių mirtingumas ir priežiūra Europoje“ (3) išvadose nurodyta, kad ES priežiūros sistemos iš esmės yra prastos ir trūksta valstybių narių lygmens duomenų ir palyginamų ES lygmens duomenų;
(3)
siekiant pagerinti galimybes gauti duomenų apie bičių mirtingumą, tikslinga padėti atlikti tam tikrus bičių nykimo priežiūros tyrimus valstybėse narėse ir juos remti;
(4)
Komisijos įgyvendinimo sprendimu 2012/362/ES (4) Belgijos, Danijos, Vokietijos, Estijos, Graikijos, Ispanijos, Prancūzijos, Italijos, Latvijos, Lietuvos, Vengrijos, Lenkijos, Portugalijos, Slovakijos, Suomijos, Švedijos ir Jungtinės Karalystės vykdomų savanoriškų bičių šeimų nykimo priežiūros tyrimų programoms skirta finansinė parama 2012-2013 m. sezonu;
(5)
tyrimais numatoma, kad bitynai turi būti aplankomi tris kartus: prieš prasidedant žiemai, pasibaigus žiemai ir per bičių skraidymo sezoną;
(6)
atliekant tokį tyrimą svarbu turėti palyginamų duomenų, turint omenyje duomenis apie bičių nykimą, surinktus skirtingais metais. Visų pirma tai taikoma bičių nykimo priežiūros tyrimams, nes dėl klimato sąlygų rezultatai gerokai pakinta. Todėl, jei tokie tyrimai atliekami tik vienus metus, duomenys gali būti tik daliniai ir jais remiantis negalima daryti išvadų apie bičių nykimą ar numatyti nykimo tendencijų;
(7)
dėl pirmiau nurodytų priežasčių tikslinga tęsti savanoriškus sezoninio bičių šeimų nykimo priežiūros tyrimus pradedant kontrole prieš prasidedant žiemai, t. y. 2013 m. rudenį, ir baigiant kontrole pasibaigus žiemai ir visą 2014 m. bičių skraidymo sezoną;
(8)
2013-2014 m. sezonui numatyti tyrimai grindžiami dokumentu „Bandomojo bičių šeimų nykimo priežiūros projekto pagrindas“ (5), kurį parengė ES etaloninė bičių sveikatos laboratorija, nurodyta Europos Parlamento ir Tarybos reglamento (EB) Nr. 882/2004 (6), kuriame valstybėms narėms pateikiamos gairės, kaip atlikti priežiūros tyrimus, VII priedo II dalyje;
(9)
tų pačių valstybių narių, kurios dalyvavo atliekant pirmuosius savanoriškus bičių šeimų nykimo priežiūros tyrimus 2012-2013 m., prašoma atsiųsti Komisijai savo 2013-2014 m. sezono programas, grindžiamas ES etaloninės bičių sveikatos laboratorijos techniniu dokumentu;
(10)
Belgija, Danija, Vokietija, Estija, Graikija, Ispanija, Prancūzija, Italija, Latvija, Lietuva, Vengrija, Lenkija, Portugalija, Slovakija, Suomija, Švedija ir Jungtinė Karalystė parengė bičių šeimų nykimo priežiūros tyrimų programas pagal techninį dokumentą „Bandomojo bičių šeimų nykimo priežiūros projekto pagrindas“ ir paprašė ES finansinės paramos;
(11)
Belgijos, Danijos, Vokietijos, Estijos, Graikijos, Ispanijos, Prancūzijos, Italijos, Latvijos, Lietuvos, Vengrijos, Lenkijos, Portugalijos, Slovakijos, Suomijos, Švedijos ir Jungtinės Karalystės vykdomų savanoriškų bičių šeimų nykimo priežiūros tyrimų programoms nuo 2013 m. liepos 1 d. turėtų būti skiriama finansinė parama;
(12)
pagal Tarybos reglamentą (EB) Nr. 1290/2005 (7) veterinarinės priemonės turi būti finansuojamos iš Europos žemės ūkio garantijų fondo. Finansinės kontrolės tikslais turi būti taikomi to reglamento 9, 36 ir 37 straipsniai;
(13)
finansinė parama turėtų būti išmokėta tik tuo atveju, jei numatytos savanoriškos bičių šeimų nykimo priežiūros tyrimų programos buvo iš tiesų įvykdytos, o valdžios institucijos pateikė Komisijai ir ES etaloninei bičių sveikatos laboratorijai visą būtiną informaciją;
(14)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sąjunga suteikia finansinę paramą Belgijai, Danijai, Vokietijai, Estijai, Graikijai, Ispanijai, Prancūzijai, Italijai, Latvijai, Lietuvai, Vengrijai, Lenkijai, Portugalijai, Slovakijai, Suomijai, Švedijai ir Jungtinei Karalystei bičių šeimų nykimo priežiūros tyrimų programoms vykdyti.
2. Sąjungos finansinė parama:
a)
atlyginama 70 % tinkamų finansuoti išlaidų, nurodytų I priede 2013 m. liepos 1 d.- 2014 m. rugsėjo 30 d. laikotarpiui, kurias kiekviena 1 pastraipoje minima valstybė narė patirs vykdydama bičių šeimų nykimo priežiūros tyrimų programas;
b)
neviršija:
1.
26 837 EUR Belgijai;
2.
116 417 EUR Danijai;
3.
160 445 EUR Vokietijai;
4.
64 868 EUR Estijai;
5.
78 421 EUR Graikijai;
6.
148 047 EUR Ispanijai;
7.
288 801 EUR Prancūzijai;
8.
142 212 EUR Italijai;
9.
86 310 EUR Latvijai;
10.
70 273 EUR Lietuvai;
11.
114 209 EUR Vengrijai;
12.
128 015 EUR Lenkijai;
13.
29 159 EUR Portugalijai;
14.
92 240 EUR Slovakijai;
15.
117 416 EUR Suomijai;
16.
74 389 EUR Švedijai;
17.
109 871 EUR Jungtinei Karalystei.
c)
neviršija 348 EUR už bityno aplankymą.
2 straipsnis
1. Šiuo sprendimu nustatyta didžiausia bendra parama 1 straipsnyje nurodytų programų išlaidoms padengti yra 1 847 930 EUR, finansuotina iš Europos Sąjungos bendrojo biudžeto.
2. Atliekant priežiūros tyrimus patirtos išlaidos, susijusios su darbuotojais, laboratorinių tyrimų atlikimu, mėginių ėmimu ar stebėjimu, vartojimo reikmenimis, ir pridėtinės išlaidos yra tinkamos finansuoti pagal III priede išdėstytas taisykles.
3. Sąjungos finansinė parama išmokama pateikus ir patvirtinus ataskaitas ir patvirtinamuosius dokumentus, nurodytus 3 straipsnio 2 ir 3 dalyse.
3 straipsnis
1. Programos vykdomos pagal techninį dokumentą „Bandomojo bičių šeimų nykimo priežiūros projekto pagrindas“ ir pagal valstybių narių pateiktas bičių šeimų nykimo priežiūros tyrimų programas.
2. Belgija, Danija, Vokietija, Estija, Graikija, Ispanija, Prancūzija, Italija, Latvija, Lietuva, Vengrija, Lenkija, Portugalija, Slovakija, Suomija, Švedija ir Jungtinė Karalystė Komisijai pateikia:
-
tarpinę techninę pirmo aplankymo, numatyto priežiūros tyrimų programoje, ataskaitą (iki 2014 m. kovo 1 d.) ir
-
galutinę techninę antro ir trečio aplankymų, nustatytų priežiūros tyrimų programoje, ataskaitą (iki 2014 m. spalio 31 d.),
-
techninė ataskaita turėtų atitikti Komisijos kartu su ES etalonine bičių sveikatos laboratorija nustatytą pavyzdį.
3. Belgija, Danija, Vokietija, Estija, Graikija, Ispanija, Prancūzija, Italija, Latvija, Lietuva, Vengrija, Lenkija, Portugalija, Slovakija, Suomija, Švedija ir Jungtinė Karalystė Komisijai pateikia:
-
pagal II priedą parengtos finansinės ataskaitos popierinę ir elektroninę versijas (iki 2014 m. gruodžio 31 d.),
-
paprašius Komisijai, patvirtinamuosius dokumentus, kuriais įrodomos visos paraiškoje dėl kompensavimo nurodytos išlaidos.
4. Tyrimų rezultatai pateikiami Komisijai ir ES etaloninei bičių sveikatos laboratorijai.
4 straipsnis
Šis sprendimas skirtas Belgijos Karalystei, Danijos Karalystei, Vokietijos Federacinei Respublikai, Estijos Respublikai, Graikijos Respublikai, Ispanijos Karalystei, Prancūzijos Respublikai, Italijos Respublikai, Latvijos Respublikai, Lietuvos Respublikai, Vengrijai, Lenkijos Respublikai, Portugalijos Respublikai, Slovakijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
Priimta Briuselyje 2013 m. spalio 17 d.

Labels: 7
15
5
6